cyanic-selkie/wikianc huggingface dataset:
দ্য হাউজহোল্ডার
দ্য হাউজহোল্ডার হচ্ছে ১৯৬৩ সালে মুক্তিপ্রাপ্ত একটি ভারতীয় চলচ্চিত্র। জেমস আইভরির পরিচালনায় চলচ্চিত্রটিতে শশী কাপুর, লীলা নায়ডু এবং দুর্গা খোটে অভিনয় করেছিলেন মুখ্য ভূমিকায়। চলচ্চিত্রটি ছিলো ইংলিশ-হিন্দি দ্বিভাষী, এবং এটির হিন্দি সংস্করণের নাম ছিলো 'ঘরবার', চলচ্চিত্রটির কাহিনী রুথ প্রাওয়ার জাবভালার লেখা একই নামের একটি উপন্যাস থেকে নেওয়া ছিলো, উপন্যাসটি ছিলো ১৯৬০ সালে প্রকাশিত।
জেমস আইভরি ছিলেন একজন তথ্যচিত্র নির্মাতা, এই চলচ্চিতটি তার এবং প্রযোজক ইসমাইল মার্চেন্টের মধ্যকার প্রথম কাজ ছিলো। ইসমাইল মার্চেন্টের প্রযোজনা প্রতিষ্ঠান আর জেমস আইভরি মিলে অনেক চলচ্চিত্র বানিয়েছিলেন যেগুলোতে আবার কোনো কোনোটাতে রুথ প্রাওয়ার জাবভালা চিত্রনাট্য লিখে দিতেন, সেগুলো ভারতীয় চলচ্চিত্র ছিলো না।
সারাংশ
প্রেম সাগর নামের একজন ব্যক্তি দিল্লি শহরে একটি কলেজে পড়ান, তার বিয়ে হয়েছে অভিভাবক দ্বারা ইন্দু নামের এক তরুণীর সঙ্গে। প্রেম ইন্দুর সঙ্গে যৌনমিলন করতে লজ্জা পান, কিন্তু ইন্দু সবসময়ই প্রেম সাগরের সামনে নগ্ন হওয়ার চেষ্টা করেন। প্রেমের মা ওদের বাসায় হঠাৎ চলে আসে আর ইন্দুর সঙ্গে খারাপ আচরণ করা শুরু করে বিভিন্ন কারণে, ইন্দু পরে রাগ করে বাড়ি ছেড়ে চলে যায়। প্রেম সাগর একসময় ইন্দুর নগ্ন শরীর স্বপ্নে দেখতে পায় এবং তার স্বপ্নদোষ হয়, প্রেম তারপর এক হিন্দু গুরুর কাছ থেকে উপদেশ নিয়ে অনেক কষ্টে ইন্দুকে তার বাবার বাড়ি থেকে ফেরত নিয়ে আসতে সক্ষম হয়, এবং পরে যৌনমিলন করে।
প্রযোজনা
আইভরি 'দ্য দিল্লি ওয়ে' নামের একটি তথ্যচিত্র নির্মাণ করেছিলেন এবং তিনি এটা নিউ ইয়র্কে সম্পাদনা করছিলেন এই সময়কালে তিনি নৃতত্ত্ববিদ গিটেল স্টিডের সাক্ষাৎ লাভ করেন, এই নারীটি তার লেখা একটি চিত্রনাট্য অনুযায়ী একটি প্রকল্পের উন্নয়নে কাজ করছিলেন, চিত্রনাট্যটির শিরোনাম ছিলো 'দেবগড়' যা গুজরাটের একটি গ্রাম নিয়ে ছিলো। ইসমাইল মার্চেন্ট ছবিটি প্রযোজনা করছিলেন এবং চলচ্চিত্রটির জন্য অর্থ সংগ্রহ করতে শুরু করেছিলেন। সিডনি মায়ার্স ছিলেন পরিচালক, আর আইভরি ছবিটির শ্যুটিংয়ে রাজি হয়েছিলেন, যার অভিনেতা ছিলেন শশী কাপুর, দুর্গা খোটে এবং লীলা নাইডু। চলচ্চিত্রটি যখন অর্থায়নের অভাবে পড়েছিলো তখন মার্চেন্ট দ্য হাউসহেল্ডারের ধারণাটি প্রস্তাব করেছিলেন এবং একই অভিনয়শিল্পীদের ব্যবহার করা হয়েছিলো। আইভরি তার বাবার কাছ থেকে ঋণ নিয়েছিলেন এমন কিছু অর্থের সাহায্যে চলচ্চিত্রটির খরচ ১,২৫,০০০ ডলার (মার্কিন) হয়েছিলো। এটি হিন্দি এবং ইংরেজি দুটি সংস্করণে তৈরি করা হয়েছিলো, ইংরেজি সংস্করণটি কলাম্বিয়া পিকচার্স দ্বারা যুক্তরাজ্যে প্রদর্শিত হয়েছিলো।
ছবির শুটিং ১৯৬১ সালে শুরু হয়েছিল এবং ১৯৬৩ সালে শেষ হয়েছিল। শুটিং হয়েছিলো দিল্লি, মেহরুলী এবং গাজিয়াবাদে। সত্যজিৎ রায় আইভরি এবং মার্চেন্ট উভয়ের পাশাপাশি এই ছবিতে একটি গুরুত্বপূর্ণ প্রভাব ফেলেছিলেন। একটি অনির্ধারিত সহায়তায় তিনি চলচ্চিত্রটির সঙ্গীত প্রযোজনা তদারকি করেছিলেন এবং মার্চেন্ট এবং আইভরির জন্য চলচ্চিত্রটি পুনরায় কাটাছাটা করেছিলেন। তিনি তাঁর ক্যামেরাম্যান, সুব্রত মিত্রকে ফটোগ্রাফির পরিচালক হিসেবে ধার দিয়েছিলেন।
সিমলাগড় রেলওয়ে স্টেশন
সিমলাগড় রেলওয়ে স্টেশন পূর্ব রেলওয়ে অঞ্চলের হাওড়া রেল বিভাগের হাওড়া-বর্ধমান প্রধান রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলার সিমলাগড় স্টেশন রোডে অবস্থিত।
অবস্থান
সিমলাগড় রেলওয়ে স্টেশন হুগলী জেলার সিমলাগড় স্টেশন রোডে অবস্থিত। এই স্টেশন থেকে পরবর্তী স্টেশন হল - বৈঁচিগ্রাম রেলওয়ে স্টেশন এবং পূর্ববর্তী স্টেশন হল - পাণ্ডুয়া রেলওয়ে স্টেশন।
ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করে।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
রেলপথ
সিমলাগড় রেলওয়ে স্টেশনটি হাওড়া জেলা, হুগলী জেলা ও পূর্ব বর্ধমান জেলার মধ্যে বিস্তৃত হাওড়া - বর্ধমান প্রধান রেলপথের মধ্যে অবস্থিত। এই রেলপথে হাওড়া থেকে  বেলুড় পর্যন্ত ৫ টি, বেলুড় থেকে শ্রীরামপুর  পর্যন্ত ৩ টি, শ্রীরামপুর  থেকে শেওরাফুলি জংশন পর্যন্ত ৪ টি, শেওরাফুলি জংশন থেকে ব্যাণ্ডেল জংশন পর্যন্ত ৩ টি,  ব্যাণ্ডেল জংশন থেকে তুলাণ্ডু পর্যন্ত ২ টি, তুলাণ্ডু থেকে শক্তিগড়ের মধ্যে ৩ টি ট্র্যাক এবং শক্তিগড় থেকে বর্ধমান জংশন পর্যন্ত ৪ টি ট্র্যাক রয়েছে।
হাওড়া - বর্ধমান প্রধান রেলপথের অন্তর্গত এই স্টেশনের ট্র্যাকটি এ-শ্রেনির ট্র্যাক হিসাবে শ্রেণীবদ্ধ করা হয়েছে, যা ট্রেনের রেলপথ হিসাবে চিহ্নিত, তবে মহানগর এলাকার শহরতলি রেল পরিষেবার জন্যও ব্যবহৃত হয়।
পরিকাঠামো
স্টেশনটির পরিকাঠামো ভূমিগত। এই স্টেশনে ২ টি প্ল্যাটফর্ম রয়েছে। সিমলাগড় রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
সিমলাগড় রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
সিমলাগড় রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৫৮ সালে এই রেলপথে বৈদ্যুতীকরণের কাজ সম্পূর্ণ হয়েছিল।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা হাওড়া, শিয়ালদা এবং বর্ধমান ও দুর্গাপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
প্রশাসন ও নিরাপত্তার ব্যবস্থা
সিমলাগড় রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
খোদাইকর্ম
থাম্ব| [[দিলওয়ারা মন্দির|দিলওয়ারা জৈন মন্দিরের ছাদ এর অসাধারণ মার্বেল পাথরের খোদাই ও স্থাপত্য নকশার জন্য বিখ্যাত। ]] খোদাইকর্ম হলো সেই উপাদানের অংশগুলোকে আঁচড় কেটে একটি উপাদান থেকে কোনও কিছুকে আকার দেওয়ার জন্য সরঞ্জাম ব্যবহার করার কাজ। এই কৌশল এমন যেকোন উপাদানে প্রয়োগ করা যেতে পারে যা একটি কাঠামো ধরে রাখার জন্য যথেষ্ট শক্ত ও পরেও উপলব্ধ সরঞ্জামগুলোর সাহায্যে অংশগুলোকে আঁচড় কাটার জন্য যথেষ্ট নরম এমনকি এটি থেকে টুকরোগুলো সরানো হলেও। খোদাইকর্ম পাথর বা কাঠের ভাস্কর্য তৈরির উপায় হিসেবে কাদামাটি, ফল ও গলিত কাচের ন্যায় নরম ও নমনীয় উপকরণ ব্যবহার করার পদ্ধতি থেকে আলাদা, এটি নরম অবস্থায় পছন্দসই আকারে আকৃতি হতে পারে ও তারপরে সেই কাঠামোয় শক্ত হয়ে যেতে পারে। নমনীয় উপকরণ ব্যবহার করার পদ্ধতির চেয়ে খোদাই করার জন্য অনেক বেশি পরিশ্রমের প্রয়োজন হয়।
দীবা
দীবা হচ্ছেন একজন পাকিস্তানি চলচ্চিত্র অভিনেত্রী। তিনি ১৯৬০ এবং ১৯৭০ এর দশকে অন্যতম শীর্ষস্থানীয় চলচ্চিত্র অভিনেত্রী ছিলেন। তিনি উর্দু ও পাঞ্জাবি চলচ্চিত্রে রোমান্টিক এবং করুণ ভূমিকায় অভিনয়ের জন্য সুপরিচিত।  তাঁর প্রকৃত নাম রাহিলা।
ব্যক্তি ও কর্মজীবন
রাহিলা ১৯৪৭ সালের ১ আগস্ট ব্রিটিশ ভারতের বিহারের রাঁচিতে জন্মগ্রহণ করেছিলেন। ১৯৫০-এর দশকে তিনি নিজের বিবাহিত বোনের সাথে করাচি ক্যান্টনমেন্ট রেল স্টেশনের কাছে একটি বস্তি এলাকায় বসবাস করেছিলেন। তিনি ফয়সলা (১৯৫৯) চলচ্চিত্রে শিশু অভিনেত্রী হিসেবে নিজের কর্মজীবন শুরু করেছিলেন এবং তিনি তখনও ছোট মেয়ে হওয়ায় তাঁকে "চুটাঙ্কি" ডাকনাম দেওয়া হয়েছিল। তিনি ১৯৮০ এবং ১৯৯০ এর দশকের বেশিরভাগ সময় জুড়ে বেশ কয়েকটি ছবিতে মা কিংবা সহযোগী চরিত্রে অভিনয় করেছেন।
২০০০ এর দশকের গোড়ার দিকে তিনি বেশ কয়েকটি টেলিভিশন নাটকে অভিনয় করেছিলেন।
ট্রাইব (জীববিজ্ঞান)
জীববিজ্ঞানে, ট্রাইব বলতে একটি শ্রেণীকরনী পদমর্যাদা বোঝায় যা গণ এর উপরে এবং গোত্র ও উপগোত্র এর নিচে অবস্থিত। কখনও কখনও একে একাধিক সাবট্রাইবে ভাগ করা হয়।
প্রাণিবিদ্যায়, ট্রাইব এর উদাহরণের মধ্যে আছে Caprini (ছাগল-এন্টিলোপ এর ট্রাইব), Hominini (মানুষ সহ অন্যান্য হোমিনিনদের ট্রাইব), Bombini (বাম্বলবি এর ট্রাইব) এবং Thunnini (টুনা মাছের ট্রাইব)। এই পদের শেষে "-ini" যুক্ত হয়। কয়েকজন বিজ্ঞানী মানুষের ট্রাইব Hominini-কে কয়েকটি সাবট্রাইবে বিভক্ত করেছেন। এর মধ্যে একটি সাবট্রাইব হল Hominina যা মানুষদের নিয়ে গঠিত। সাবট্রাইবের শেষে "-ina" যুক্ত হয়।
উদ্ভিদবিজ্ঞানে, ট্রাইবের উদাহরণের মধ্যে পড়ে Acalypheae এবং Hyacintheae। এক্ষেত্রে ট্রাইবের শেষে "-eae" যুক্ত হয়। Hyacintheae-কে কয়েকটি সাবট্রাইবে বিভক্ত করা হয়, যাদের মধ্যে একটি সাবট্রাইব হচ্ছে Massoniinae। এক্ষেত্রে সাবট্রাইবের শেষে "-inae" যুক্ত হয়।
ব্যাক্টেরিওলজির ক্ষেত্রে ট্রাইবের নামের বেলায় উদ্ভিদবিজ্ঞানের ট্রাইবের নামের নিয়ম অনুসরণ করা হয়, যেমন Pseudomonas গণের উপর ভিত্তি করে এটার ট্রাইবের নাম রাখা হয়েছে Pseudomonadeae।
দিগরাজ রেলওয়ে স্টেশন
দিগরাজ রেলওয়ে স্টেশন বাংলাদেশের খুলনা বিভাগের বাগেরহাট জেলার একটি নির্মানাধীন রেলওয়ে স্টেশন।
ইতিহাস
দেশের দক্ষিণ-পশ্চিমাঞ্চলের সঙ্গে সার্কভুক্ত প্রতিবেশী দেশগুলোর যোগাযোগ সহজীকরণ, মংলা বন্দরের গতিশীলতা বৃদ্ধি এবং দক্ষিণ-পশ্চিমাঞ্চলের ব্যবসা-বাণিজ্য ও আমদানি-রপ্তানি বাড়াতে ২০১০ সালের ২১ ডিসেম্বর জাতীয় অর্থনৈতিক পরিষদের নির্বাহী কমিটি (একনেক) প্রকল্পটি অনুমোদন দেয়। মংলা বন্দরকে রেল নেটওয়ার্কের সাথে যুক্ত করতে ফুলতলা থেকে মংলা বন্দর পর্যন্ত ৬৪.৭৫ কিলোমিটার রেলপথ তৈরি হচ্ছে। এই রেলপথে দিগরাজ সহ মোট ৮ টি রেলওয়ে স্টেশন ও রূপসা নদীর ওপর একটি রেলসেতু নির্মাণ যার দৈর্ঘ্য হবে ৫.১৩ কিলোমিটার। ২০১২ সালের নভেম্বর প্রকল্পের পরামর্শক হিসেবে নিয়োগ পায় ভারতের সিইজি নিপ্পন কোয়িজেভি প্রতিষ্ঠান। এরপর রেললাইন তৈরির জন্য ২০১৫ সালের ২০ অক্টোবর ভারতের ঠিকাদারী প্রতিষ্ঠান ইরকন ইন্টারন্যাশনাল লিমিটেড এবং ব্রিজ তৈরির জন্য ওই বছরের ২৪ আগস্ট ভারতের লারসেন এন্ড টার্ব (এলএনটি) নামে ঠিকাদারী প্রতিষ্ঠানের সাথে চুক্তি হয়। এরপর প্রকল্পের কাজ শুরু হয় ২০১৬ সালের অক্টোবরে। ২০১৯ সালে কাজ শেষ হওয়ার কথা থাকলেও নির্মাণকাজ শেষ হয় নি। সরকার আশা করছে এই রেলপথের কাজ ২০২১ সালে শেষ হবে।
বিউটাইন
বিউটাইন একটি অসম্পৃক্ত হাইড্রোকার্বন। এর গাঠনিক সংকেতে কার্বন -কার্বন ত্রিবন্ধন বিদ্যমান। ত্রিবন্ধনের একটি সিগমা ও দুটি পাই বন্ধন। কার্বন কার্বন বন্ধনের দৈর্ঘ্য ০.১২১ ন্যানোমিটার এটি সাধারণ অবস্থায় গাস এর রাসায়নিক সংকেত C৪H৬ । বিউটাইন অবস্থান সমানুতা প্রদর্শন করে। এটার আকৃতি সরল রৈখিক।
বিউটাইনের ধর্ম
বিউটাইন অনুর ত্রিবন্ধনযুক্ত কার্বন পরমাণুদ্বয় sp সংকরিত হয়। এই দুটো কার্বন পরমাণুর sp সংকর অরবিটাল পরস্পর অধিক্রমন দ্বারা কার্বন-কার্বন সিগমা বন্ধন গঠন করে। প্রতিটি কার্বনের উপর লম্বভাবে অবস্থিত দুটি করে p-অরবিটাল পার্শ্বিক অধিক্রমন করে দুটি কার্বন-কার্বন পাই বন্ধন (π) গঠন করে। এভাবে কার্বন পরমাণুদ্বয় একটি সিগমা ও দুটি পাই বন্ধন অর্থাৎ ত্রিবন্ধন দ্বারা যাউক্ত হয়ে বিউটাইন অণু সৃষ্টি করে।
ভৌত ধর্ম
বিউটাইন গ্যাসীয় পদার্থ। ব্রোমিনের লাল দ্রবন ধীরে ধীরে বর্ণহীন করে ফেলতে পারে। এর উপস্থিতিতে পটাশিয়াম পার ম্যাঙ্গানেট দ্রবণ বর্ণহীন হয়। এমোনিয়াকাল সিলভার নাইট্রেট দ্রবণের সাথে বিক্রিয়ায় সিলভার এলকানাইডের সাদা অধঃক্ষেপ পড়ে।
রাসায়নিক বিক্রিয়া
বিউটানের রাসায়নিক বিক্রিয়া অসম্পৃক্ত হাইড্রোকার্বন বিউটিনের অনুরূপ। এরা ইলেক্ট্রনাকর্ষী যুত বিক্রিয়া দেয়। এই বিক্রিয়ার কারণ পাই বন্ধনের হালকাভাবে বিরাজিত পাই ইলেকট্রন। পাই বন্ধনের ইলেকট্রণ মেঘমালার সংস্পর্শে এসে ইলেকট্রন আকর্ষী বিকারক এসে সংযুক্ত হয়ে অন্তর্বর্তী কার্বোনিয়াম আয়ন গঠন করে যা পরবর্তীতে বিকারকের কেন্দ্রাকর্ষী অংশ দ্বারা প্রশমিত হয় এবং যুত যৌগ গঠন করে। বিউটিনের তুলনায় বিউটানের অসম্পৃক্ততা বেশি। কারণ বিউটিনে একটি পাই বন্ধন থাকে কিন্তু বিউটাইনে দুটি পাই বন্ধন থাকে। %ন বা বিউটিনের অম্লধর্ম নেই বললেই চলে কিন্ত বিউটাইন অম্লধর্মী। এর কারণ বিউটাইন অনুর কার্বন পরমাণুর sp সংকরন  বিউটাইন পাঁচ ধরনের বিক্রিয়া প্রদর্শন করে।
বিউটাইনের ব্যবহার
বিউটাইনকে বিভিন্ন ধরনের পলিমার উৎপাদনে কাঁচামাল হিসেবে ব্যবহার করা হয়।
গীতা গোপীনাথ
গীতা গোপীনাথ (জন্ম ৮ই ডিসেম্বর ১৯৭১) একজন ইন্দো আমেরিকান অর্থনীতিবিদ। তিনি হার্ভার্ড বিশ্ববিদ্যালয়ে জন জ্বানস্ট্রা আন্তর্জাতিক গবেষণা ও অর্থনীতির অধ্যাপক। এর সঙ্গে তিনি জাতীয় ব্যুরো অফ ইকোনমিক রিসার্চ এ আন্তর্জাতিক অর্থনীতি ও ব্যষ্টিক অর্থনীতি কর্মসূচির সহ-পরিচালক এবং কেরালার মুখ্যমন্ত্রীর অর্থনৈতিক উপদেষ্টা হিসেবে কাজ করেছেন।
গোপীনাথ অক্টোবর, ২০১৮ সালে আন্তর্জাতিক মুদ্রা তহবিলের প্রধান অর্থনীতিবিদ নিযুক্ত হয়েছেন। তিনি গবেষণা করেছেন মূলতঃ আন্তর্জাতিক অর্থ ও ব্যষ্টিক অর্থনীতি নিয়ে।
প্রাথমিক জীবন এবং শিক্ষা
গোপীনাথ ভারতের কলকাতায় জন্মেছেন। পরে তার স্কুলজীবন কেটেছে মহীশূরের নির্মলা কনভেন্ট স্কুলে। তিনি টি ভি গোপীনাথ এবং ভিসি বিজয়লক্ষ্মীর দুই কন্যার মধ্যে ছোট। তার বাবা এবং মা দুজনেই কেরালার কন্নুরের মানুষ। তার মা, ভিসি বিজয়লক্ষ্মী, ভেদিয়ারা চন্দ্রোথু পরিবারের মেয়ে, যেটি থিরুভিতামকুর/কোলাথিরির একটি উপ-শাখা। এটি মূলতঃ এসেছে তিরুবনন্তপুরম জেলা এবং কন্নুর জেলা থেকে। এ. কে. গোপালনের সঙ্গে তার বাবা টি ভি গোপীনাথ সম্পর্কযুক্ত।.
তিনি দিল্লি বিশ্ববিদ্যালয়ের লেডি শ্রী রাম কলেজ ফর উইমেন থেকে ১৯৯২ সালে বি.এ. ডিগ্রী এবং ১৯৯৪ সালে দিল্লি বিশ্ববিদ্যালয়েরই দিল্লি স্কুল অফ ইকোনমিক্স থেকে অর্থনীতিতে এম.এ. ডিগ্রী লাভ করেন। তিনি এছাড়াও ১৯৯৬ সালে ওয়াশিংটন বিশ্ববিদ্যালয় থেকে এম.এ. ডিগ্রী লাভ করেন। ২০০১ সালে তিনি প্রিন্সটন বিশ্ববিদ্যালয় থেকে পিএইচ.ডি. অর্জন করেন। প্রিন্সটন-এ ডক্টরেট গবেষণাকালে তিনি প্রিন্সটন এর উড্রো উইলসন ফেলোশিপ রিসার্চ পুরস্কার পেয়েছিলেন।.
বর্তমান নিয়োগ এবং কাজ
২০১৮ সালের অক্টোবরে গীতা গোপীনাথ আন্তর্জাতিক মুদ্রা তহবিলের প্রধান অর্থনীতিবিদ নিযুক্ত হন। গীতা গোপীনাথ হার্ভার্ড বিশ্ববিদ্যালয়ে জন জ্বানস্ট্রা আন্তর্জাতিক গবেষণা ও অর্থনীতির অধ্যাপক। তিনি জাতীয় ব্যুরো অফ ইকোনমিক রিসার্চএ আন্তর্জাতিক অর্থনীতি এবং ব্যষ্টিক অর্থনীতি প্রোগ্রামের সহ-পরিচালক, ফেডারেল রিজার্ভ ব্যাংক অফ বোস্টনে পরিদর্শী অধ্যাপক, ফেডারেল রিজার্ভ ব্যাংক অফ নিউ ইয়র্কের অর্থনৈতিক পরামর্শদাতা প্যানেলের সদস্য, ভারতের কেরালার মুখ্যমন্ত্রীর অর্থনৈতিক উপদেষ্টা, আমেরিকান ইকোনমিক রিভিউ এর সহ-সম্পাদক, বর্তমান হ্যান্ডবুক অফ ইন্টারন্যাশনাল ইকোনমিক্স এর সহ সম্পাদক, এবং রিভিউ অফ ইকোনমিক স্টাডিজ এর সম্পাদক।
সম্মান
২০১৮ সালের অক্টোবরে, আন্তর্জাতিক মুদ্রা তহবিলের (আই এম এফ) পরিচালন অধিকর্তা ক্রিস্টিন লাগার্ড গীতা গোপীনাথকে আইএমএফের গবেষণা বিভাগের অর্থনৈতিক পরামর্শদাতা ও পরিচালক নিযুক্ত করেন। ২০১৮ সালে তিনি আমেরিকান একাডেমি অব আর্টস অ্যান্ড সায়েন্সেস এর একজন সহকর্মী নির্বাচিত হন। ২০১৭ সালে তিনি, ওয়াশিংটন বিশ্ববিদ্যালয়ের বিশিষ্ট প্রাক্তন শিক্ষার্থী পুরস্কার পান। ২০১৪ সালে তিনি আন্তর্জাতিক মুদ্রা তহবিলের ৪৫ জন শীর্ষ অর্থনীতিবিদদের মধ্যে ২৫ তম হিসাবে নির্বাচিত হন এবং ২০১১ সালে ওয়ার্ল্ড ইকোনমিক ফোরাম থেকে বিশ্বের তরুণ নেতা নির্বাচিত হন।
ব্যক্তিগত
গোপীনাথের স্বামী ইকবাল সিং ধালিওয়াল ম্যাসাচুসেট্‌স ইনস্টিটিউট অব টেকনোলজির আব্দুল লতিফ জামিল পভার্টি অ্যাকশান ল্যাব এর অর্থনীতি বিভাগের নির্বাহী পরিচালক। রোহিল নামে তাদের একটি ছেলে আছে।
কেনিয়ার ফার্স্ট লেডি
কেনিয়ার ফার্স্ট লেডি ‎ কেনিয়ার রাষ্ট্রপতির স্ত্রীকে প্রদত্ত উপাধি। দেশের বর্তমান ফার্স্ট লেডি মার্গারেট কেনিয়াত্তা, যিনি ৯ এপ্রিল ২০১৩ তারিখে রাষ্ট্রপতি উহুরু কেনিয়ার স্ত্রী হিসাবে ফার্স্ট লেডির দায়িত্ব পান‎।
ভুট্টা
ভুট্টা (বৈজ্ঞানিক নাম Zea mays) একপ্রকারের খাদ্য শস্য। এই শস্যটির আদি উৎপত্তিস্থল মেসোআমেরিকা। ইউরোপীয়রা আমেরিকা মহাদেশে পদার্পণ করার পর এটি পৃথিবীর অন্যত্র ছড়িয়ে পড়ে।
পুষ্টি মূল্য
ধান ও গমের তুলনায় ভুট্টার পুষ্টিমান বেশি। এতে প্রায় ১১% আমিষ জাতীয় উপাদান রয়েছে। আমিষে প্রয়োজনীয় এ্যামিনোএসিড, ট্রিপটোফ্যান ও লাইসিন অধিক পরিমানে আছে। এছাড়া হলদে রংয়ের ভুট্টা দানায় প্রতি ১০০ গ্রামে প্রায় ৯০ মিলিগ্রাম ক্যারোটিন বা ভিটামিন "এ" থাকে।
ব্যবহার
ভুট্টার দানা মানুষের খাদ্য হিসেবে এবং ভুট্টার গাছ ও সবুজ পাতা উন্নত মানের গোখাদ্য হিসেবে ব্যবহৃত হয়। হাঁস-মুরগি ও মাছের খাদ্য হিসেবেও এর যথেষ্ট গুরুত্ব রয়েছ। শুধু পশু, মুরগির খামার ও মাছের চাহিদা মিটানোর জন্যই বছরে প্রায় ২ লক্ষ ৭০ হাজার টন ভুট্টা দানা প্রয়োজন। বেলে দোআশ ও দোআশ মাটি ভুট্টা চাষের জন্য উপযোগী। লক্ষ্য রাখতে হবে যেন জমিতে পানি জমে না থাকে। জুমচাষেও ভুট্টার আবাদ হয়।
সার প্রয়োগ পদ্ধতি
জমি তৈরীর শেষ পর্যায়ে অনুমোদিত ইউরিয়ার এক তৃতীয়াংশ এবং এ সময় হেক্টর প্রতি জিংক সালফেট ১০-১৫কেজি,বোরন সার ৫-৭ কেজি এবং গোবর সার ৫ টন প্রয়োগ করলে ভালো ফলন পাওয়া যায়। অন্যান্য ইউরিয়া সারের সবটুকু ছিটিয়ে জমি চাষ দিতে হবে। বাকি ইউরয়া সমান ২ কিস্তিতে প্রয়োগ করতে হবে। প্রথম কিস্তি বীজ গজানোর ২৫-৩০ দিন পরএবং দ্বিতীয় কিসি- বীজ গজানোর ৪০-৫০ দিন পর উপরি প্রয়োগ করতে হবে। চারা গজানোর ৩০দিনের মধ্যে জমি থেকে অতিরিক্ত চারা তুলে ফেলতে হবে। চারার বয়স এক মাস না হওয়াপর্যন্ত জমি আগাছামুক্ত রাখতে হবে।
সেচ ও আগাছা ব্যবস্থাপনা
উচ্চ ফলনশীল জাতের ভুট্টার আশানুরূপ ফলন পেতে হলে রবি মৌসুমে সেচ প্রয়োগ অত্যাবশ্যক। উদ্ভাবিত জাতে নিম্নরূপ ৩-৪টি সেচ দেওয়া যায়। ভুট্টারফুল ফোটা ও দানা বাঁধার সময় কোন ক্রমেই জমিতে যাতে জলবদ্ধতা সৃষ্টি না হয় সেদিকে খেয়াল রাখতে হবে। জমিতে আগাছা দেখা দিলে নিড়ানী দিয়ে দমন করতে হবে। ভুট্টার চারা অবস্থায় কাটুই পোকার আক্রমণ হলে হাত দিয়ে তা মেরে ফেলতে হবে।
ভুট্টারবীজ পচা এবং চারা গাছের রোগ দমন
বীজ পচা এবং চারা নষ্ট হওয়ার কারণে সাধারণত ক্ষেতে ভুট্টা গাছের সংখ্যা কমে যায়। নানা প্রকার বীজ ও মাটি বাহিত ছত্রাক যেমন পিথিয়াম, রাইজোকটনিয়া, ফিউজেরিয়াম, পেনিসিলিয়াম ইত্যাদি বীজ বপন, চারা ঝলসানো, রোগ ও শিকড়পচা রোগ ঘটিয়ে থাকে। জমিতে রসের পরিমাণ বেশি হলে এবং মাটির তাপমাত্রা কম থাকলে বপনকৃত বীজের চারা বড় হতে অনেক সময় লাগে। ফলে এ সময়ে ছত্রাকের আক্রমণের মাত্রা বেড়ে যায়।
ভুট্টারপাতা ঝলসানো রোগ দমন
হেলমিনথোসপরিয়াম টারসিকাম ও হেলমিনথোসপরিয়াম মেইডিস নামক ছত্রাকদ্বয় এ রোগ সৃষ্টি করে। প্রথম ছত্রাকটি দ্বারা দেশে ভুট্টার পাতাঝলসানো রোগ বেশি হতে দেখা যায়। হেলমিনথোসপরিয়াম টারসকাম দ্বারা আক্রান্ত গাছের নিচের দিকের পাতায় লম্বাটে ধূসর বর্ণের দাগ দেখা যায়। পরবর্তীতে গাছের উপরের অংশে তা বিস্তার লাভ করে। রোগের প্রকোপ বেশি হলে পাতা আগাম শুকিয়ে যায় এবং গাছ মরে যায়।এ রোগের জীবাণু গাছের আক্রান্ত অংশে অনেক দিন বেঁচে থাকে জীবাণুর বীজকণা বা কনিডিয়া বাতাসের সাহায্যে অনেক দূর পর্যন্ত সুস্থ্য গাছে ছড়াতে পারে। বাতাসের আদ্রতা বেশিহলে এবং ১৮-২৭ ডিগ্রী সে. তাপমাত্রায় এ রোগের আক্রমণ বেড়ে যায়।
ফসল সংগ্রহ
দানার জন্য ভুট্টা সংগ্রহের ক্ষেত্রে মোচা চক্‌চক্‌ খড়ের রং ধারণ করলে এবং পাতা কিছুটা হলদে হলে সংগ্রহের উপযুক্ত হয়। এ অবস্থায় মোচা থেকে ছড়ানো বীজের গোড়ায় কালো দাগ দেখা যাবে। ভুট্টাগাছের মোচা ৭৫-৮০% পরিপক্ব হলে ভুট্টা সংগ্রহ করা যাবে। বীজ হিসেবে মোচার মাঝামাঝি অংশ থেকে বড় ও পুষ্ট দানা সংগ্রহ করতে হবে।
জেনা অর্টেগা
জেনা মারি অর্টেগা (জন্ম সেপ্টেম্বর ২৭, ২০০২ ) হলেন একজন মার্কিন অভিনেত্রী। তিনি মার্কিন টেলিভিশন চ্যানেল দ্য সিডব্লিউ-এ প্রচারিত রোমান্টিক এবং হাস্যরস দৃশ্যকাব্যের ধারাবাহিক জেইন দ্য ভার্জিন এবং জনপ্রিয় মার্কিন শিশুতোষ চ্যানেল ডিজনি চ্যানেল-এ প্রচারিত হাস্যরস দৃশ্যকাব্যের ধারাবাহিক স্টাক ইন দ্য মিডল -এ তার অভিনীত চরিত্র সমূহের জন্য পরিচিত। এছাড়াও তিনি ডিজনি চ্যানেল-এ প্রচারিত রোমাঞ্চকর দৃশ্যকাব্যের এ্যানিমেশন ভিত্তিক ধারাবাহিক এলেনা অব এভালর-এ "প্রিন্সেস ইসাবেল" নামক চরিত্রটিতে কন্ঠ দিয়ে থাকেন।
জীবন এবং কর্মজীবন
অর্টেগার বাবা মেক্সিকান বংশধর এবং তার মা, মিশ্রিত মেক্সিকান এবং পুয়ের্তোরিকান বংশধর। তিনি তার পিতা-মাতার ছয় জন সন্তানের মধ্যে চতুর্থ, তাই তিনি তার অভিনীত ধারাবাহিক "স্টাক ইন দ্য মিডল" এর চরিত্র "হার্লে দিয়াজ" এর সাথে সম্পর্কযুক্ত করেন, যেখানে তিনি সাতজন সন্তানের মধ্যে মধ্যমতম। অর্টেগা মাত্র ছয় বছর বয়স থেকেই অভিনয়ের প্রতি আগ্রহী হয়ে উঠেন। তার মা মনে করেছিলেন তিনি এর প্রতি আন্তরিক নয়, কিন্তু আট বছর বয়সের মধ্যেই তার মা এবং অভিনয় শিল্পী ব্যবস্থাপকদের সাহায্য নিয়ে, অর্টেগা অভিনয়ের জন্য পরীক্ষা দিতে শুরু করেন।
২০১৮ সালের মার্চ মাসে, অর্টেগা মার্কিন টেলিভিশন চ্যানেল এবিসি'র ছোট পর্দার টেলিছবি "ম্যান অফ দ্য হাউজ"-এর অভিনয় শিল্পীদের সাথে অভিনয়ের জন্য যোগদান করেন, যেখানে তিনি এলেনা নামক ভূমিকায় অভিনয় করেছেন, যাকে "একজন সুদর্শন এবং নীচমনা একমাত্র শিশু সন্তান, যে তার মামাতো/চাচাতো ভাই-বোনদের সাথে ভালভাবে মানিয়ে নিয়ে বসবাস করতে পারেনা", হিসেবে বর্ণনা করা হয়েছে।
এছাড়া সম্প্রতি নেটফ্লিক্সের 'ওয়েডনেসডে'তে মূখ্য ভূমিকা পালন করে বহুল জনপ্রিয় হয়েছেন তিনি৷
ফুকুওকা মসজিদ
ফুকুওকা মসজিদ ও আল নূর ইসলামী সাংস্কৃতিক কেন্দ্র (アン　ヌール　イスラム文化センター　福岡マスジド) হলো জাপানের কিউশু দ্বীপের সর্বপ্রথম মসজিদ। মসজিদটি ২০০৯ সালে নির্মাণ করা হয়। মূলত, ফুকুওকা অঞ্চলের প্রায় এক হাজার মুসলমানের পাশাপাশি জাপানের ইসলামে আগ্রহী মানুষদের জন্য সে অঞ্চলে একটি ইসলামী প্রতিষ্ঠানের প্রয়োজনীয়তা অনুভূত হয়, যা পূরণ করতেই এ মসজিদটি নির্মিত হয়। এতে নিয়মিত দৈনিক পাঁচ ওয়াক্ত নামাজ, সাপ্তাহিক জুমার নামাজ এবং ঈদের নামাজের জামাতের আয়োজন করা হয়। এর পাশাপাশি ইসলাম ধর্মে ধর্মান্তরিতকরণ, বিবাহ ও জানাজার নামাজেরও ব্যবস্থা রয়েছে।
ইতিহাস
১৯৯৮ সালে কিউশু বিশ্ববিদ্যালয় মুসলিম স্টুডেন্ট অ্যাসোসিয়েশন (কেইউএমএসএ) একটি মসজিদ নির্মাণের পরিকল্পনা করে এবং সে লক্ষ্যে অনুদান সংগ্রহ করা শুরু করে। ২০০৬ সালে জমি ক্রয় সম্পন্ন হয় এবং মসজিদ নির্মাণের চূড়ান্ত পরিকল্পনা শুরু হয়। স্থানীয়দের সাথে একাধিক দফা আলোচনার পর ২০০৮ সালে মসজিদটির নির্মাণ কাজ শুরু হয়। নির্মাণ কাজ সমাপ্ত হতে প্রায় এক বছর সময় লেগে যায়। অবশেষে, ২০০৯ সালের ১২ এপ্রিল মসজিদটি উদ্বোধন করা হয়।
কার্যক্রম
মসজিদটির সংস্কৃতি বিভাগ নারী, পুরুষ ও শিশুদের জন্য সপ্তাহান্তে আরবি ভাষার পাঠ দান করে। আর, প্রতি তিন মাস পর পর একবার রান্না শেখার ক্লাস হয়। এছাড়াও, তারা মাঝে মাঝে সেমিনার এবং আলোচনা অনুষ্ঠানের আয়োজন করে থাকে।
ফুকুওকা মসজিদ ভিন্ন ধর্মাবলম্বীদের জন্যও উন্মুক্ত। অমুসলিমরা সেখানে গিয়ে মুসলমানদের নামাজ দেখতে পারে, ইসলাম সম্পর্কিত বিষয়াদি নিয়ে আলোচনা করতে পারে এবং ইসলামের পরিচিতিমূলক বিভিন্ন পুস্তিকা সংগ্রহ করতে পারে। এমনকি, তারা চাইলে মুসলমানদের সাথে নামাজে অংশগ্রহণও করতে পারে।
অবকাঠামো
তিন তলা বিশিষ্ট এই মসজিদটিতে একটি গম্বুজ ও একটি মিনার রয়েছে। মসজিদের নিচ তলা পুরুষদের আর দ্বিতীয় তলা মহিলাদের প্রার্থনা ঘর হিসেবে নির্ধারণ করা হয়েছে। বেসমেন্টে একটি বহুমুখী হল, একটি গ্রন্থাগার এবং একটি রান্নাঘর রয়েছে। আর, তৃতীয় তলায় রয়েছে শ্রেণিকক্ষ এবং একটি রান্নাঘর।
কুমটোর স্বর্ণ খনি
কুমটোর স্বর্ণ খনি (Кумтөр, ; Кумтор) হচ্ছে মূলত কির্গিজস্তানের ইশিক-কুল অঞ্চলে রাজধানী বিশেকেকের থেকে প্রায় ৩৫০ কিলোমিটার (২২০ মাইল) দক্ষিণ-পূর্বাঞ্চলে, এবং চীনের সীমান্তের কাছে লেক ইশিক-কুলের দক্ষিণে ৮০ কিলোমিটার (৫০ মাইল) দক্ষিণে অবস্থিত একটি উন্মুক্ত স্বর্ণ খননকারী কূপ। সমুদ্রপৃষ্ঠ থেকে ৪,০০০ মিটার (১৪,০০০ ফুট) উঁচুতে তিয়ান সান পর্বতমালায় অবস্থিত, কুমটোর স্বর্ণ খনি হচ্ছে পেরুতে অবস্থিত ইয়ানোকচা স্বর্ণ খনির পরে পৃথিবীর দ্বিতীয় সর্বোচ্চ স্বর্ণের খনি।
মালিকানা
কুমটোর গোল্ড কোম্পানির পূর্ণ মালিকানাধীনের মাধ্যমে, কুমটোর কানাডার খনি কোম্পানী, সেন্টেরা গোল্ডের ১০০% মালিকানাধীন। এই খনিটি ১৯৯৭ সালে যাত্রা শুরু করে এবং ৩১ মার্চ ২০১৫ সালের মধ্যে ১ কোটি আউন্সেরও (৩১১০০০ কেজি) বেশি স্বর্ণ উৎপাদন করে। ২০১২ সালের জুনের মাঝামাঝি সময়ে, কিরগিজ সংসদে প্রাসঙ্গিক প্রয়োগগত, পরিবেশগত, স্বাস্থ্য ও নিরাপত্তা এবং জনসাধারণের আদর্শমানের সাথে কুমটোরের সম্মতি পর্যালোচনা করার জন্য একটি রেজোলিউশনের প্রস্তাব করে। কুমটোর খনিকে জাতীয়করণের পক্ষে ভোট দিতে সামান্য বাধা ছিল, সংসদ সদস্যরা বরং সরকারকে সেন্টেরার সাথে চুক্তিটি সংশোধন করার জন্য নির্দেশ দেয়। বর্তমানে, কির্গিজস্তানের সেন্টেরার সাথে ৩২.৭% শেয়ার রয়েছে, তবে সেন্টেরা এই খনি এবং এর উৎপাদনের উপর পূর্ণ মালিকানা বজায় রেখেছে।
ইতিহাস
১৯৯৮ সালে খনিটি একটি পরিবেশগত দুর্ঘটনার সাথে সংযুক্ত হয়ে পরেছিল, যখন ১,৭৬২ কেজি সোডিয়াম সাইনাইড (এক ধরনের রাসায়নিক যা দানাদার আকরিক থেকে সোনা দ্রবীভূত করার জন্য ব্যবহার করা হয়, যার ব্যবহার অত্যন্ত বিতর্কিত) নিয়ে কুমটোর যাবার পথে একটি ট্রাক বার্সকুন নদীতে পরে যায়। বিশেষজ্ঞদের একটি আন্তর্জাতিক স্বতন্ত্র দল দুর্ঘটনার প্রভাব নিয়ে অধ্যয়ন করেছে এবং এই সিদ্ধান্তে পৌঁছেছে যে এই দুর্ঘটনার ফলে কেউ মারা যায়নি বা বিষক্রিয়ায়ও আক্রান্ত হয়নি। দীর্ঘ বিক্ষোভ এবং রাজনৈতিক সংগ্রামের পর ৩.৭ মিলিয়ন মার্কিন ডলার ক্ষতিপূরণ প্রদান করা হয়। খনিটির কার্যক্রম রাজনৈতিক এবং পরিবেশগত বিতর্কের কেন্দ্র হিসেবে চলে আসছে।
খনিটিতে কানাডা, অস্ট্রেলিয়া, নিউজিল্যান্ড, দক্ষিণ আফ্রিকা এবং পার্শ্ববর্তী সকল এলাকার বিশকেক থেকে কারকোলের পর্যন্ত কারিগরি বিশেষজ্ঞ নিয়োগ করে। খনিটি হিমবাহ দ্বারাও প্রভাবিত হয় যা খনন প্রক্রিয়ায় সমস্যা সৃষ্টি করে।
২০ শে মার্চ, ২০১৫-তে কোম্পানির একটি আর্থিক প্রতিবেদন প্রকাশের পর কানাডীয় ভিত্তিক কোম্পানী এবং কির্গিজস্তান সরকারের মধ্যে অনাস্থা আরও বেড়ে যায়।
৯ এপ্রিল, ২০১৫ সালে, সাবেক প্রধানমন্ত্রীর ডুমার্ট অটোরবায়েভ কুমটোর স্বর্ণ খনি প্রকল্পের যেকোন যৌথ উদ্যোগ বাতিল করে বলেন যে কুমটোর স্বর্ণ খনির যৌথ উদ্যোগ তার দেশের স্বার্থে ছিল না। ৯ এপ্রিল ২০১৫ সালে একটি প্রেস কনফারেন্সে ভাষণ দেওয়ার সময়, অটোরবায়েভ ইঙ্গিত দিয়ে বলেন যে তিনি মনে করেন কুমটোর স্বর্ণ খনি প্রকল্পের সম্পূর্ণ ব্যবস্থার পরিবর্তন করা প্রয়োজন ছিল এবং তিনি বলেছিলেন যে গত বছর প্রতিবন্ধক অবস্থায় চুক্তিতে স্বাক্ষর করা থেকে কির্গিজস্তানকে ঈশ্বর করেছেন কারণ প্রকল্পের সাথে জড়িত প্রশাসনের দ্বারা এই প্রকল্পে ধান্দাবাজি কাজ করছিল।
গাদির শাফি
গাদির শাফি (এছাড়াও গাদির আল শাফি, আরবি غدير الشافعي ) একজন ফিলিস্তিনি কর্মী এবং নারীবাদী । তিনি ফিলিস্তিনি কুইয়ার নারীদের একটি সংগঠন আসোয়াতের সহ-পরিচালক। তিনি ২০০৮ সালে এই সংগঠনে যোগ দেন।
ভিউ
শাফি ইজরায়েলের পিংকওয়াশিংএর (ইতিবাচক উপায়ে সমকামী সম্পর্কিত সমস্যার ব্যবহার) সমালোচক। তিনি ফিলিস্তিনিদের এলজিবিটি অধিকার প্রচারের জন্য ইজরায়েলি প্রচেষ্টার সমালোচনা করেছেন। তিনি লিখেছেন যে এই প্রচেষ্টাগুলি নিশ্চিত করে যে "যৌনতা শিক্ষা কেবল ফিলিস্তিনিদের কাছে অ-ফিলিস্তিনিদের দ্বারা কৃপণভাবে বিতরণ করা হয়" এবং ভাষা এবং এটি ভাষা ও সাংস্কৃতিক পার্থক্যের বিবেচনা হতে পারে না। 'মিডল ইস্ট আই'কে দেওয়া এক সাক্ষাৎকারে তিনি বলেন যে "[যে মুহুর্তে] আমরা নিজেদের সমকামী ফিলিস্তিনি হিসাবে প্রচার করব এবং রাজনীতি সম্পর্কে কথা বলব, তখনই সব শেষ হয়ে যাবে" এবং ইজরায়েল চায় যে কুইয়ার ফিলিস্তিনিরা "আমাদের নিজেদের সমাজের শিকার হোক, এবং তারা রক্ষাকর্তা হতে চায়।"
শাফি বয়কট, বিভাজন এবং নিষেধাজ্ঞার সমর্থক, এটিকে "একমাত্র প্রচেষ্টা যা ফিলিস্তিনি হিসেবে আমাদের অধিকারকে স্বীকৃতি দেওয়ার প্রয়োজনীয়তার কথা স্বীকার করে এবং জোর দেয়" বলে বর্ণনা করে।   তিনি ইজরায়েল এবং ফিলিস্তিনি অঞ্চলে আরব দেশগুলোর শৈল্পিক দলগুলোর পারফরম্যান্সের বিরোধিতা করেছেন। ব্র্যান্ড ইজরায়েল প্রচারণাকে এর একটি কারণ হিসেবে উল্লেখ করে। তার ওকালতির কাজে জায়নবাদ বিরোধী কাজ জড়িত।
কার্যকলাপ
২০১১ সালে সারাহ শুলম্যান যুক্তরাষ্ট্রে শাফির পাশাপাশি হানিন মাইকি এবং অন্য একজন কুইয়ার ফিলিস্তিনি এক্টিভিস্টের সাথে একটি বক্তৃতা সফরের আয়োজন করেন। বক্তারা ২০১১ সালের ফেব্রুয়ারিতে ছয়টি শহরে অনুষ্ঠান করেছিলেন।
মার্চ ২০১৫ সালে, শাফি "মধ্যপ্রাচ্য/উত্তর আফ্রিকায় যৌনতা এবং কুইয়ার কাল্পনিক" শিরোনামে একটি সম্মেলনে অংশ নেন এবং ব্রাউন বিশ্ববিদ্যালয়ের ওয়াটসন ইনস্টিটিউট ফর ইন্টারন্যাশনাল স্টাডিজের মধ্যপ্রাচ্য অধ্যয়ন প্রোগ্রাম দ্বারা আয়োজিত হয়। তিনি প্যালেস্টাইনের উপর কেন্দ্রীভূত একটি প্যানেলের অংশ হিসাবে কথা বলেছেন।
২০১৬ সালের মে মাসে, শাফি ফিলিস্তিনি নারীবাদী কর্মীদের একটি বিবৃতির অন্যতম স্বাক্ষরকারী ছিলেন যা বয়কট, বিভাজন এবং নিষেধাজ্ঞা আন্দোলনকে সমর্থন করার জন্য জাতীয় মহিলা অধ্যয়ন সমিতির সিদ্ধান্তকে সমর্থন করে।
ব্যক্তিগত জীবন
শাফি ইজরায়েলের একর শহরে জন্মগ্রহণ করেন এবং বেড়ে ওঠেন। তিনি সেখানে তার ছেলে জুডের সাথে থাকেন।
শাফি একজন কুইয়ার এবং ইসরায়েলের নাগরিক।  তিনি ইজরায়েলি শহরগুলিতে ইহুদি ইসরাইলিদের কাছ থেকে বর্ণবাদ এবং বৈষম্যের সম্মুখীন হওয়ার বর্ণনা দিয়েছেন।
দ্য বোর্ন আল্টিমেটাম (চলচ্চিত্র)
দ্য বোর্ন আল্টিমেটাম হ'ল ২০০৭ সালের আমেরিকান অ্যাকশন-থ্রিলার চলচ্চিত্র যা পরিচালনা করেছেন পল গ্রিনিগ্রাস এবং নির্মিত হয়েছে রবার্ট লুডলামের ১৯৯০ সালে লিখিত একই নামের উপন্যাস অবলম্বনে। চলচ্চিত্রের চিত্রনাট্যটি লিখেছেন টনি গিলরোয়, স্কট জেড বার্নস এবং জর্জ নলফি। এটি বোর্ন চলচ্চিত্র সিরিজের তৃতীয় চলচ্চিত্র।
সারসংক্ষেপ
কিরিলকে অনুসরণ করার পরে, জেসন বোর্ন ট্রেন স্টেশন থেকে আহত অবস্থায় মস্কো পুলিশকে এড়িয়ে গিয়েছিলেন এবং অপারেশন ট্র্যাডস্টোন-এ প্রথম যোগদানের সময়ের পূর্বের জীবন নিয়ে আরও আলোচনা করেছিলেন।
ছয় সপ্তাহ পরে, সিআইএর উপপরিচালক পামেলা ল্যান্ডি ট্রেডস্টনের প্রয়াত প্রাক্তন প্রধান ওয়ার্ড অ্যাবোটের পরিচালক ইজরা ক্রামারের কাছে অডিওপ্যাডের স্বীকারোক্তি প্রকাশ করেছেন। এদিকে, তুরিনে, দ্য গার্ডিয়ানের সাংবাদিক সাইমন রস বোর্ন এবং অপারেশন ব্ল্যাকব্রিয়ার, ট্র্যাডস্টোনকে সফল করে তোলার বিষয়ে জানার জন্য একজন সংবাদদাতার সাথে সাক্ষাত করেছেন। সিআইএ রসকে লন্ডনে ফিরে আসার সাথে সাথে ট্র্যাক করে, তার সম্পাদকের কাছে একটি সেল ফোন কলের সময় "ব্ল্যাকব্রিয়ার" উল্লেখ করার পরে, ইসেলন সিস্টেম তাকে সয়ংক্রিয়ভাবে শনাক্ত করে। পূর্বের ছবিতে ভারতে তার বান্ধবী মেরি হেলেনা হত্যার ঘটনা ভাই মার্টিন ক্রেটজকে জানাতে প্যারিসে আবার উপস্থিত হন বোর্ন।
এইসময় বোর্ন রসের নিবন্ধগুলি পড়েন এবং লন্ডনের ওয়াটারলু স্টেশনে তাঁর সাথে একটি সাক্ষাৎকারের ব্যবস্থা করেন। বোর্ন বুঝতে পারেন যে সিআইএ রসকে অনুসরণ করেছে এবং কিছুক্ষণের জন্য তাকে ধরা থেকে বাঁচতে সহায়তা করে, কিন্তু যখন তিনি আতঙ্কিত হয়ে এবং বোর্নের নির্দেশনা উপেক্ষা করেন, রসকে ব্ল্যাকব্রিয়ার ঘাতক পাজ তাকে ডেপুটি ডিরেক্টর নোহ ভোসেনের নির্দেশে গুলি করে হত্যা করে। ভোসেনের দল, অনিচ্ছায়ভাবে ল্যান্ডির সহায়তায়, রসের নোটগুলি বিশ্লেষণ করে এবং তার উৎস ট্রেডস্টোন এবং ব্ল্যাকব্রিয়ারের সাথে জড়িত সিআইএ স্টেশন প্রধান নীল ড্যানিয়েল হিসাবে চিহ্নিত করে। বোর্ন মাদ্রিদে ড্যানিয়েলসের অফিসে যাওয়ার চেষ্টা করলেও এটি খালি পান। তিনি ভোসেন এবং ল্যান্ডির প্রেরিত বন্দুকধারীদের অক্ষম করেন। এইসময় প্রাক্তন ট্রেডস্টোন অপারেটিভ নিকি পার্সনস, যিনি বোর্নের সাথে নিজের অতীতকে বর্ণণা করেছেন, সে তাকে বলে যে ড্যানিয়েলস টাঙ্গিয়ারে পালিয়ে এসে আগত সিআইএ ইউনিট থেকে বাঁচতে চেষ্টা করছে।
এভাবেই সিআইএ ও বোর্নের ধাওয়া পাল্টা ধাওয়া চলে এবং শেষ দৃশ্যে দেখা যায় নিকি পারসন অপারেশন ব্ল্যাকব্রিয়ারের তথ্য প্রকাশ, হিরশ ভোসেনকে গ্রেপ্তার, ক্রামারের বিরুদ্ধে ফৌজদারি তদন্ত এবং ডেভিড ওয়েব, এক.কে.এ জেসন বোর্নের স্ট্যাটাস সম্পর্কে একটি সংবাদ প্রচারিত নজর রাখছেন। তিন দিনের নদীতে তল্লাশির পরেও বোর্নের মরদেহ পাওয়া যায়নি যা শুনে নিকি হাসেন এবং বোর্নকে পূর্ব নদীর তীরে সাঁতরাতে দেখা যায়।
গান
ধারাবাহিকটির পূর্বের চলচ্চিত্রগুলোর মতো, স্কোরটি জন পওয়েল রচনা করেছিলেন। "এক্সট্রিম ওয়েস (বোর্নের আলটিমেটাম)" শিরোনামে মবির "এক্সট্রিম ওয়েস" এর একটি নতুন সংস্করণ চলচ্চিত্রের শেষ ক্রেডিটের জন্য রেকর্ড করা হয়েছিল।
মুক্তি
চলচ্চিত্রটি ২৫ জুলাই ২০০৭ সালে হলিউডে এবং ৩ আগস্ট ২০০৭ সালে মার্কিন যুক্তরাষ্ট্র জুড়ে মুক্তি পায়।
ইয়াসিন মেরিয়াহ
ইয়াসিন মেরিয়াহ হলেন তিউনিসিয়ার একজন পেশাদার ফুটবলার, যিনি তিউনিসিয়ার ক্লাব সিএস স্ফাক্সিয়েন এবং তিউনিসিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
নাগাপুর
নাগাপুর (Nagapur) ভারতের মহারাষ্ট্র রাজ্যের আহমেদনগর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৬৯ মিটার (১৫৩৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে নাগাপুর শহরের জনসংখ্যা হল ৭০৬২ জন। এর মধ্যে পুরুষ ৫৭% এবং নারী ৪৩%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে নাগাপুর এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
আনুষ্ঠানিক বিরোধী দল (ভারত)
আনুষ্ঠানিক বিরোধী দল সেই রাজনৈতিক দলকে মনোনীত করে যেটি উচ্চ বা নিম্ন কক্ষে দ্বিতীয় বৃহত্তম সংখ্যক আসন পেয়েছে। উচ্চ বা নিম্ন কক্ষে আনুষ্ঠানিক স্বীকৃতি পেতে হলে, সংশ্লিষ্ট পক্ষের কক্ষের মোট শক্তির কমপক্ষে ১০% থাকতে হবে। জোটগত ভাবে নয়, একটি একক দলকে ১০% আসনের মানদণ্ড পূরণ করতে হবে। ভারতের অনেক রাজ্য আইনসভাও এই ১০% নিয়ম অনুসরণ করে যখন বাকিরা তাদের নিজ নিজ কক্ষের নিয়ম অনুসারে একক বৃহত্তম বিরোধী দল পছন্দ করে।
ভূমিকা
বিরোধী দলের প্রধান ভূমিকা হল বর্তমান সরকারকে প্রশ্নবিদ্ধ করা এবং জনগণের কাছে তাদের জবাবদিহি করা। এটি শাসক দলের ভুল সংশোধন করতেও সাহায্য করে। দেশের জনগণের স্বার্থ রক্ষায় বিরোধী দলও সমানভাবে দায়ী। তাদের নিশ্চিত করতে হবে সরকার যেন এমন কোনো পদক্ষেপ না নেয়, যা দেশের জনগণের ওপর নেতিবাচক প্রভাব ফেলতে পারে।
আইনসভায় বিরোধী দলের ভূমিকা মূলত ক্ষমতাসীন বা প্রভাবশালী দলের বাড়াবাড়ি চেক করা, এবং সম্পূর্ণ বিরোধী না হওয়া। ক্ষমতাসীন দলের এমন পদক্ষেপ রয়েছে যা জনগণের জন্য উপকারী হতে পারে এবং বিরোধীরা এই ধরনের পদক্ষেপগুলিকে সমর্থন করবে বলে আশা করা হচ্ছে।
আইনসভায়, বিরোধী দলের একটি প্রধান ভূমিকা রয়েছে, যা হল:
সংসদ
এটি ভারতের সংসদে বর্তমান বিরোধী দলের তালিকা:
বিধানসভা
এটি হল ভারতীয় রাজ্য ও কেন্দ্রশাসিত অঞ্চলগুলির বিধানসভায় বর্তমান বিরোধী দলগুলির তালিকা:.
বিধান পরিষদ
এটি হল ভারতীয় রাজ্যগুলির বিধান পরিষদের বর্তমান বিরোধী দলগুলির তালিকা:
আজিমপুর, ঢাকা
আজিমপুর হলো বাংলাদেশের রাজধানী ঢাকার পুরান ঢাকায় অবস্থিত একটি এলাকা। আজিমপুর এলাকায় ঢাকা শহরের অন্যতম বৃহত্তম আজিমপুর গোরস্থান অবস্থিত। এছাড়া বিংশ শতকের ১৯৫০ এর দশকে এখানে সরকারি কর্মকর্তাদের জন্য অনেক গুলো আবাসস্থল নির্মাণ করা হয়, যা আজিমপুর কলোনী নামে পরিচিত।
নামকরণ
আজিমপুর এর নামকরণ নিয়ে বিতর্ক আছে। অনেকে মনে করেন, সম্রাট আওরঙ্গজেবের পুত্র শাহাজাদা আজমের নামানুসারে নামকরণ করা হয়েছিল এ এলাকার। শাহজাদা আজম বাংলার সুবাদার ছিলেন ১৬৭৮ থেকে ৭৯ সাল পর্যন্ত। তিনি তখন লালবাগ দুর্গের কাজ শুরু করেছিলেন। তার কর্মচারীরা বাস করতেন এই এলাকায়। তখন সেই এলাকাটি আজমপুরা নামে পরিচিত ছিল। অনেকে আবার মনে করেন, সম্রাট আওরঙ্গজেবের নাতি শাহজাদা আজিমুশশানের নামে নামকরণ করা হয়েছিল আজিমপুর। আজিমুশশান বাংলার সুবাদার ছিলেন ১৬৯৭ থেকে ১৭০৩ সাল পর্যন্ত। তার আমলে এখানে আমলাদের জন্য আবসস্থল নির্মাণ শুরু হয় বলে ধারণা করা হয়।
ইতিহাস
ঢাকার পুরানো এলাকাগুলোর মধ্যে আজিমপুর একটি। বিশ শতকের গোড়ার দিকে আজিমপুর বিরান অঞ্চল ছিল। ধরে নেয়া হয়, আজিমপুর প্রতিষ্ঠা হয়েছিল মোঘল আমলে। পরবর্তীতে ২০ শতকের পঞ্চাশের দশকে সরকারি কর্মচারীদের আবাসিক এলাকা হিসেবে আজিমপুরকে গড়ে তোলা হয়। তখন সেই আবাসিক অংশটুকু আজিমপুর কলোনী নামে পরিচিতি লাভ করে। তবে আজিমপুর এলাকাটি আয়তনে অনেক বড়। কেবল পূর্বাংশের বিরাট এলাকাজুড়ে আজিমপুর কলোনী অবস্থিত।
জুলিয়া গিলার্ড
জুলিয়া ইলেন গিলার্ড (Julia Eileen Gillard, জন্ম: ২৯ সেপ্টেম্বর ১৯৬১) অস্ট্রেলিয়ার ২৭তম ও বর্তমান প্রধানমন্ত্রী। তিনি জুন ২০১০ সাল থেকে অস্ট্রেলিয়ার প্রধানমন্ত্রী হিসেবে দায়িত্ব পালন শুরু করেন। তিনি প্রথম ১৯৯৮ সালে ফেডারেল নির্বাচনে লালোর, ভিক্টোরিয়া থেকে তিনি হাউস অব রিপ্রেজেন্টেটিভ এর সদস্য নির্বাচিত হন। ২০০১ সালে তিনি জনসংখ্যা ও অভিবাসন মন্ত্রনালয়ের ছায়া মন্ত্রী হিসেবে দায়িত্ব পালন করেন। ২০০৬ সালের ডিসেম্বরে তিনি সাবেক প্রধানমন্ত্রী কেভিন রাডের লেবার পার্টির ডেপুটি হিসেবে নির্বাচিত হন।
জর্জীয় রন্ধনশৈলী
জর্জীয় রন্ধনশৈলী (জর্জীয়ান: ქართული სამზარეულო) হচ্ছে জর্জীয় জনগোষ্ঠীর দ্বারা তৈরীকৃত বিভিন্ন রান্নার কৌশল ও খাবার। জর্জিয়ান রান্না সে দেশের অনন্য হলেও এর উপর কিছু ইউরোপীয় এবং নিকটবর্তী মধ্যপ্রাচ্যীয় রন্ধন ঐতিহ্যের প্রভাব রয়েছে। জর্জিয়ার প্রতিটি ঐতিহাসিক প্রদেশের নিজস্ব স্বতন্ত্র রন্ধন ঐতিহ্য আছে। মেগ্রেলিয়ান, কাখেথিয়ান এবং ইমেরতিয়ান রন্ধনশৈলী হচ্ছে জর্জীয় রান্নার কিছু বৈচিত্র। জর্জীয় রান্না মাংসের খাবারের সাথে সমৃদ্ধ হলেও এই রন্ধনশৈলীতে নিরামিষ খাবার রান্নার একাধিক শৈলী আছে।
প্লুটোনিয়ান ওড
"প্লুটোনিয়ান ওড " আমেরিকান বিট কবি অ্যালেন গিন্সবার্গের পরাশক্তিদের অস্ত্র প্রতিযোগিতা এবং পারমাণবিক অস্ত্রের বিরুদ্ধে লেখা একটি কবিতা। গিন্সবার্গ ১৯৭৮ সালে কবিতাটি লিখেন। কবিতার ভাষ্য গিন্সবার্গের জ্ঞানবাদ দ্বারা প্রবল প্রভাব পাওয়া যায়। গিন্সবার্গ জ্ঞানবাদের বিষয়ে হ্যান্স জোনাসের বই পড়ার পর জানতে পেরেছিলেন। ১৯৭৮ সালে দ্য কো-ইভোল্যুশন ত্রৈমাসিক/জার্নাল ফর দ্য প্রোটেকশন অফ অল বিয়িংস কো-ইস্যুতে কবিতাটি প্রথম প্রকাশিত হয়েছিল।
জর্জীয় রন্ধনশৈলী
ব্যবসায়ী এবং ভ্রমণকারীদের বাণিজ্য পথের সাথে সাথে জর্জীয় রন্ধনশৈলী বৈচিত্র্যপূর্ণ হয়ে উঠেছে। জর্জিয়ার সংস্কৃতিতে খাবার এবং পানীয় উভয়ের গুরুত্ব বোঝা যায় সুপ্র নামে একটি ভোজের সময়ে। এই সময়ে প্রচুর পরিমাণে খাবার প্রস্তুত করা হয়, সর্বদা প্রচুর পরিমাণে দ্রাক্ষারস থাকে এবং এগুলো খেয়ে শেষ করতে ঘণ্টাখানেক লাগে। একটি জর্জিয়ার উৎসবে টামাদা'র ভূমিকা গুরুত্বপূর্ণ এবং সম্মানজনক।
জোসেফ স্ট্যালিনের জর্জিয়ার জাতিগত পরিচয় থাকায় জর্জিয়ান রেস্তোরাঁগুলি বিশ শতকে সমগ্র রাশিয়াজুড়ে প্রচলিত ছিল। রাশিয়ার সমস্ত প্রধান শহরে অনেক জর্জিয়ার রেস্টুরেন্ট রয়েছে এবং রাশিয়ান রেস্তোরাঁগুলি প্রায়ই তাদের মেনুতে জর্জিয়ার খাবার রাখে। সাবেক সোভিয়েত ইউনিয়নের দেশগুলিতে জর্জিয়ানদের অভিবাসনের কারণে জর্জিয়ান খাবার জনপ্রিয়তা পায়।
প্লুটোনিয়ান ওড
প্রভাব
ফিলিপ গ্লাসের ৬নং সিম্ফনি এই কবিতার কিছু অংশের উপর ভিত্তি করে তৈরি।
নন্দিনী মুখোপাধ্যায়
নন্দিনী মুখোপাধ্যায় একজন ভারতীয় কম্পিউটার বিজ্ঞানী এবং রাজনীতিবিদ। তিনি ভারতের কলকাতার যাদবপুর বিশ্ববিদ্যালয়ের কম্পিউটার বিজ্ঞান ও প্রকৌশল বিভাগের অধ্যাপক। তিনি প্যারালাল কম্পিউটিং, গ্রিড কম্পিউটিং এবং ওয়্যারলেস সেন্সর নেটওয়ার্ক (ডাব্লুএসএন) এর ক্ষেত্রে গবেষণার সাথে যুক্তরাজ্য ম্যানচেস্টার ইউনাইটেড থেকে পিএইচডি করেছেন।
সংসদীয় নির্বাচনে বামফ্রন্টের মনোনীত সিপিআই (এম) প্রার্থী হিসাবে দক্ষিণ কলকাতা লোকসভা নির্বাচনী এলাকা থেকে নন্দিনী মুখোপাধ্যায় প্রতিদ্বন্দ্বীতা করে। কলেজ কলেজে তিনি ভারতের ছাত্র ফেডারেশনের সাথে জড়িত ছিলেন। পরে তিনি বিজ্ঞান ও প্রযুক্তি বিজ্ঞান, প্রযুক্তিবিদ ও প্রযুক্তিবিদ (FOSET) এবং বিজ্ঞান মঞ্চ মাধ্যমে স্বনির্ভরতার আন্দোলনের সাথে যুক্ত হন।
তিনি পশ্চিমবঙ্গের ফ্রি সফটওয়্যার মঞ্চের সচিব (এফএসএমডব্লিউবি)। তিনি অল ইন্ডিয়া ডেমোক্রেটিক উইমেনস এসোসিয়েশনে (এডওয়াএ) সক্রিয়, এবং অল ইন্ডিয়া পিস অ্যান্ড সলিডারিটি অর্গানাইজেশন (এআইপিএসও) এর রাষ্ট্র সচিবালয়ের সদস্য। ২০১১ সালে ভানানীপুর বিধানসভা কেন্দ্র থেকে তিনি নির্বাচনে অংশ নেন।
'জাম-দ্ব্যাংস-ছোস-ক্যি-গ্রাগ্স-পা
thumb|'জাম-দ্ব্যাংস-ছোস-ক্যি-গ্রাগ্স-পা 'জাম-দ্ব্যাংস-ছোস-ক্যি-গ্রাগ্স-পা (১৪৭৮ - ১৫২৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ  ধর্মীয় গোষ্ঠীর তৃতীয় র্গ্যাল-দ্বাং-'ব্রুগ-পা বা প্রধান।
জন্ম ও অবতার
'জাম-দ্ব্যাংস-ছোস-ক্যি-গ্রাগ্স-পার জন্ম দক্ষিণ তিব্বতের ব্যা পরিবারগোষ্ঠীতে হয়। তার পিতার নাম গোং-মা-ব্ক্রা-শিস-দার-র্গ্যাস এবং মাতার নাম ল্চাম-দ্কার-মো । দ্বিতীয় র্গ্যাল-দ্বাং-'ব্রুগ-পা কুন-দ্গা'-দ্পাল-'ব্যোর তার মৃত্যুর সময় কোনো পুরুষ উত্তরাধিকারী না রেখে যাওয়ায় র্গ্যা পরিবারগোষ্ঠীর বাইরে প্রথম র্গ্যাল-দ্বাং-'ব্রুগ-পা গ্ত্সাং-পা-র্গ্যা-রাস-য়ে-র্দো-র্জের অবতাররূপে 'জাম-দ্ব্যাংস-ছোস-ক্যি-গ্রাগ্স-পাকে চিহ্নিত করা হয়। কিন্তু র্গ্যা পরিবারগোষ্ঠীর লামারা রালুং বৌদ্ধবিহারের ওপর অধিকার ছেড়ে দিতে না চাইলে ব্যা পরিবারগোষ্ঠীর লামারা তার জন্য এক নতুন বৌদ্ধবিহারের নির্মাণ করেন।
শিক্ষা
এগারো বছর বয়সে তাকে দীক্ষা দেওয়া হয়। র্গ্যা পরিবারগোষ্ঠীর 'ব্রুগ-পা-কুন-লেগ্স এবং কুন-দ্গা'-দ্পাল-'ব্যোরের শিষ্য দ্গে-স্লোং-রিন-ছেন-র্নাম-র্গ্যাল  তাকে শিক্ষা দান করেন। এছাড়াও তিনি স্লোব-দ্পোন-দুস-ঝাব্স-পা-শাক্যা-দ্বাং-ফ্যুং  এবং লো-ছেন-ব্সোদ-র্গ্যা-ম্ত্শো  নামক দুই লামার নিকট হতে কালচক্র সম্বন্ধে শিক্ষালাভ করেন। তিনি মি-লা-রাস-পার শিষ্য রাস-ছুং-র্দো-র্জে-গ্রাগ্স-পা দ্বারা প্রচারিত রাস-ছুং-স্ন্যাং-র্গ্যুদ  নামক তত্ত্বটি গ্ত্সাং-স্ম্যোন-হেরুকার নিকট হতে শিক্ষালাভ করেন।
নাওলে কটুয়াল
নাওলে কটুয়াল পশ্চিম-মধ্য নেপালের ভেরী অঞ্চলের দৈলেখ জেলার দুল্লু পৌরসভার একটি গ্রাম ও বাজারকেন্দ্র। ১৮ মে ২০১৪ সালে দুল্লু পৌরসভার সাথে যুক্ত করার আগ পর্যন্ত এটি একটি গ্রাম উন্নয়ন সমিতি ছিল। ১৯৯১ সালে নেপালের জনশুমারি অনুসারে এর জনসংখ্যা ছিল ২৯৩৫ জন এবং খানার সংখ্যা ছিল ৫৯১ টি।
খুরশিদ বানু
খুরশিদ বানু ( পাঞ্জাবি, ; ১৪ এপ্রিল ১৯১৪- ১৮ এপ্রিল ২০০১) ছিলেন একজন গায়িকা এবং অভিনেত্রী এবং ভারতীয় চলচ্চিত্রের পথিকৃৎ। ১৯৪৮ সালে পাকিস্তানে পাড়ি জমানোর আগে ১৯৩০ এবং ১৯৪০-এর দশকে তিনি চলচ্চিত্রজগতে পুরোদমে কাজ করেছিলেন। লায়লা মজনু (১৯৩১) চলচ্চিত্র দিয়ে আত্মপ্রকাশ করে তিনি ভারতের ত্রিশেরও বেশি ছবিতে অভিনয় করেছিলেন। তিনি অভিনেতা-গায়ক কুন্দন লাল সায়গলের সাথে তাঁর তানসেন (১৯৪৩) চলচ্চিত্রের জন্য সর্বাধিক পরিচিত, এতে তাঁর অনেক স্মরণীয় গান ছিল।  তার প্রকৃত নাম ইরশাদ বেগম।
প্রারম্ভিক জীবন
খুরশিদ বানু লাহোরের নিকটবর্তী কসুর জেলার একটি গ্রামে  জন্মগ্রহণ করেছিলেন। ছোটবেলায় তিনি আল্লামা ইকবালের বাড়ির পাশের ভাট্টি গেট এলাকায় বসবাস করতেন।
মৃত্যু
খুরশিদ বানু তার ৮৭ তম জন্মদিনের চার দিন পরে ২০০১ সালের ১৮ এপ্রিলে পাকিস্তানের করাচিতে মৃত্যুবরণ করেছিলেন।
দেবেন্দ্র মোহন বসু
দেবেন্দ্র মোহন বসু (২৬ নভেম্বর ১৮৮৫ - ২ জুন ১৯৭৫) একজন ভারতীয় বাঙালি পদার্থবিজ্ঞানী ছিলেন। মহাজাগতিক রশ্মি, পারমাণবিক ও নিউক্লিয়ার পদার্থবিদ্যার গবেষণায় তার অবদান অপরিসীম। তিনিই প্রথম ফটোগ্রাফিক ইমালশন পদ্ধতিতে মেসনের এর ভর নির্ণয় করেছিলেন। তার পদ্ধতি অনুরসণ করে মেসনের ভর নির্ণয়ের জন্য ১৯৫০ সালে পদার্থবিজ্ঞানে নোবেল পুরস্কার পেয়েছেন ব্রিটিশ বিজ্ঞানী সিসিল ফ্রাঙ্ক পাওয়েল (Cecil Frank Powell)। বিখ্যাত বিজ্ঞানী স্যার জগদীশ চন্দ্র বসু ছিলেন তার আপন মামা।
শৈশব ও শিক্ষাজীবন
বাংলাদেশের কিশোরগঞ্জ জেলার ইটনা থানার জয়সিদ্ধি গ্রামে ১৮৮৫ খ্রিষ্টাব্দে বিজ্ঞানী দেবেন্দ্র মোহন বসু জন্মগ্রহণ করেন। তার পিতার নাম মোহিনী মোহন বসু। তিনি প্রথম ভারতীয় যিনি যুক্তরাষ্ট্রে গিয়ে উচ্চশিক্ষা লাভ করেন। রেংলার আনন্দ মোহন বসু তার সহোদর কাকা। বাল্যকালে পিতৃবিয়োগ ঘটলে মাতুল বিজ্ঞানী আচার্য জগদীশ চন্দ্র বসুর সান্নিধ্যে ভারতে বসবাস করেন। শৈশবে দেবেন্দ্রমোহনের আনুষ্ঠানিক শিক্ষা শুরু হয়েছিল একটি ব্রাহ্ম বালিকা বিদ্যালয়ে। বালিকা বিদ্যালয় হলেও এতে প্রাথমিক স্তর পর্যন্ত সহশিক্ষা চালু ছিল। এরপর তিনি আনন্দমোহন বসু প্রতিষ্ঠিত সিটি কলেজিয়েট স্কুলে লেখাপড়া করেন এবং এ স্কুল থেকেই এন্ট্রান্স পাশ করেছেন। ১৯০১ খ্রিষ্টাব্দে তার পিতার মৃত্যু হয়। এসময় তিনি অভিভাবক হিসেবে পেলেন বৈজ্ঞানিক জগদীশচন্দ্র বসুকে। এন্ট্রান্স পাশ ক'রে দেবেন্দ্রমোহন প্রেসিডেন্সি কলেজে ভর্তি হয়েছিলেন। কিন্তু পিতার মৃত্যুর পর দ্রুত জীবিকা অর্জনের তাগিদে ভর্তি হলেন শিবপুর ইঞ্জিনিয়ারিং কলেজে, প্রকৌশলী হওয়ার লক্ষ্য নিয়ে। এ সময় তিনি ছাত্রাবাসে অবস্থান করতেন। কিছুদিন পর ম্যালেরিয়ায় আক্রান্ত হয়ে তাকে বাড়ী ফরেঁ আসতে হয় ; আর তার শিবপুর ইঞ্জিনিয়ারিং কলেজে ফিরে যাওয়া হয় নি। এসময় কবি রবীন্দ্রনাথ ঠাকুর পরামর্শ দিলেন মামা জগদীশচন্দ্রের মত পদার্থবিজ্ঞান পড়তে। দেবেন্দ্রমোহন পুনরায় প্রেসিডেন্সি কলেজে ভর্তি হলেন পদার্থবিদ্যা আর ভূতত্ত্ব নিয়ে। যথাসময়ে প্রথম শ্রেণী সহ বিএসসি পাস করলেন। ১৯০৬ খ্রিষ্টাব্দে এমএসসি পরীক্ষায় প্রথম শ্রেণীতে প্রথম হলেন;- জগদীশচন্দ্র বসু তখন বায়োফিজিক্স ও প্ল্যান্ট ফিজিওলজি নিয়ে গবেষণা করছেন। দেবেন্দ্র মোহন যোগ দিলেন জগদীশচন্দ্রের রিসার্চ গ্রুপে শিক্ষানবিশ গবেষক হিসেবে [3]। ১৯০৭ খ্রিষ্টাব্দে দেবেন্দ্র মোহন ইংল্যান্ডে গিয়ে কেমব্রিজ বিশ্ববিদ্যালয়ের ক্রাইস্ট কলেজে ভর্তি হলেন। এখানে তিনি ক্যাভেনডিশ ল্যাবে স্যার জে জে থমসন ও চার্লস উইলসনের সাথে কাজ করার সুযোগ লাভ করলেন। ১৯০৮ থেকে ১৯১১ খ্রিষ্টাব্দ পর্যন্ত ক্যাভেন্ডিশ ল্যাবে কাজ করেছেন দেবেন্দ্রমোহন। ১৯১০ খ্রিষ্টাব্দে দেবেন্দ্রমোহন লন্ডনের রয়েল কলেজ অব সায়েন্সে ভর্তি হলেন। ১৯১২ খ্রিষ্টাব্দে এখান থেকেই ডিপ্লোমা ও প্রথম শ্রেণীর অনার্স সহ বিএসসি ডিগ্রি লাভ করেন। ১৯০৯ খ্রিস্টাব্দে বার্লিন বিশ্ববিদ্যালয় থেকে পিএইচডি ডিগ্রি লাভ করেন।
কর্মজীবন
১৯১৩ খ্রিষ্টাব্দে কলকাতায় ফিরে এলেন দেবেন্দ্রমোহন। দেবেন্দ্রমোহন পদার্থবিজ্ঞানের প্রভাষক হিসেবে যোগ দিলেন সিটি কলেজে। ১৮৭৮ খ্রিষ্টাব্দে এই কলেজটি স্থাপন করেছিলেন তার কাকা আনন্দমোহন বসু। সিটি কলেজে বেশিদিন ছিলেন না দেবেন্দ্রমোহন। ১৯১৪ সালে কলকাতা বিশ্ববিদ্যালয়ে বিজ্ঞান কলেজ প্রতিষ্ঠিত হয়। দেবেন্দ্রমোহন নব-প্রতিষ্ঠিত সায়েন্স কলেজে পদার্থবিজ্ঞানের ‘রাসবিহারী ঘোষ প্রফেসর’ পদে যোগ দেন। বিজ্ঞান কলেজে যোগ দিয়েই উচ্চশিক্ষার জন্য ‘ঘোষ ভ্রমণ বৃত্তি’ পেলেন দেবেন্দ্রমোহন। ১৯১৪ খ্রিষ্টাব্দে রওনা দিলেন ইউরোপ। ভর্তি হলেন বার্লিনের হামবোল্ড ইউনিভার্সিটিতে। দু’বছর পড়াশোনা ও গবেষণা করলেন প্রফেসর এরিখ রিগনারের গবেষণাগারে। রিগনার দেবেন্দ্রমোহনকে কাজ দিলেন নতুন একটা ক্লাউড চেম্বার তৈরি করে আলফা ও বিটা কণিকার গতিপথ শনাক্ত করার দেবেন্দ্রমোহন তৈরি করলেন ক্লাউড চেম্বার। হাইড্রোজেন গ্যাস দিয়ে ভর্তি করা হলো চেম্বার। এরপর চেম্বারে পাঠানো হলো আলফা-কণার স্রোত। এই আলফা-কণা হাইড্রোজেন থেকে ইলেকট্রনকে ধাক্কা দিয়ে সরিয়ে দিলো। ঋণাত্মক চার্জের ইলেকট্রন হারিয়ে হাইড্রোজেন হয়ে পড়লো ধনাত্বক চার্জের প্রোটন। এই প্রোটনের গতিপথ শনাক্ত করতে সমর্থ হলেন দেবেন্দ্রমোহন। এখান ত্থেকে এরকম কণার মধ্যে সংঘর্ষের ফলে যে ক্রিয়া-প্রতিক্রিয়া হয় তার একটা হিসেব পাওয়া গেল। এই কাজ দিয়েই পি-এইচ-ডি থিসিস লিখে ফেললেন দেবেন্দ্রমোহন। কিন্তু ততদিনে প্রথম বিশ্বযুদ্ধ শুরু হয়ে গেছে ইউরোপে। যুদ্ধের কারণে থিসিস জমা দিতে পারলেন না তিনি। পাঁচ বছর তাকে জার্মানিতে থাকতে হলো। প্রোটনের গতিপথ সনাক্তকরণের ওপর দেবেন্দ্রমোহন বসুর প্রথম বৈজ্ঞানিক প্রবন্ধ প্রকাশিত হয় ১৯১৬ সালে – জার্মানির Physikalische Zeitschrift এ [6]। ১৯১৯ সালের মার্চ মাসে পিএইচডি সম্পন্ন করে ভারতে ফিরে আসেন দেবেন্দ্রমোহন। যোগ দিলেন কলকাতা বিশ্ববিদ্যালয়ে তার আগের পদে। ‘রাসবিহারী ঘোষ প্রফেসর’ পদে তিনি ছিলেন ১৯৩৫ সাল পর্যন্ত। ১৯৩৫ সালে সি ভি রমন ব্যাঙ্গালোরের ইনস্টিটিউট অব সায়েন্সের পরিচালক পদে যোগ দিলে কলকাতা বিশ্ববিদ্যালয়ের ‘পালিত প্রফেসর’র পদ খালি হয়। দেবেন্দ্রমোহন ‘ঘোষ প্রফেসর’ পদ ছেড়ে ‘পালিত প্রফেসর’ পদে যোগ দিলেন। তিন বছর ছিলেন তিনি এই পদে।
কৃত্রিম তেজস্ক্রিয়তা
১৯২৩ সালে দেবেন্দ্রমোহন তার গবেষক ছাত্র এস কে ঘোষকে সাথে নিয়ে ক্লাউড চেম্বারে কৃত্রিম তেজস্ক্রিয়তা নিয়ে কাজ শুরু করলেন। হিলিয়াম গ্যাসের মধ্যে পোলোনিয়াম থেকে উৎসরিত আলফা কণার গতিপথ পর্যবেক্ষণ করেন এবং নিউক্লিয়াস ও ইলেকট্রনের গতিপথের ছবি তোলেন। ছবিতে ধরা পড়লো যে নাইট্রোজেন নিউক্লিয়াস বিয়োজিত হয়েছে। বিখ্যাত নেচার সাময়িকীতে প্রকাশিত হলো তাদের তোলা ছবি ও গবেষণাপত্র [10]। আন্তর্জাতিক মহলে সাড়া পড়ে গেল।
চৌম্বকত্ব
চৌম্বকত্বের গবেষণাতেও প্রচুর উল্লেখযোগ্য অবদান আছে দেবেন্দ্রমোহনের। গটিনগেন ইউনিভার্সিটির প্রফেসর হুন্ড (F. Hund) পরমাণুর চৌম্বক ভ্রামক (magnetic moment) হিসেব করার একটি পদ্ধতি আবিষ্কার করেন [14]। দেবেন্দ্রমোহন দেখলেন হুন্ডের পদ্ধতি বিরল মৃত্তিকা গ্রুপের ত্রিযোজী ও চতুর্যোজী মৌলের ক্ষেত্রে সঠিকভাবে কাজ করলেও আয়রন গ্রুপের কোন আয়নের ক্ষেত্রেই সঠিক ভাবে কাজ করে না। তিনি বিখ্যাত নেচার সাময়িকীতে লিখে জানালেন এ কথা [15]। নতুন একটা পদ্ধতি আবিষ্কার করলেন দেবেন্দ্রমোহন যা হুন্ডের পদ্ধতির চেয়েও অনেক বেশি কার্যকর। ১৯২৭ সালে দেবেন্দ্রমোহনের এই গবেষণাপত্র প্রকাশিত হয়েছে বিখ্যাত জার্মান সাময়িকী Zeitschrift fur Physik তে [16]। সে বছর লাহোরে অনুষ্ঠিত ইন্ডিয়ান সায়েন্স কংগ্রেসে চৌম্বকত্বের সাম্প্রতিক গবেষণা বিষয়ে বক্তৃতা করেন দেবেন্দ্রমোহন। চৌম্বকত্বের গবেষণায় ভারতে অপ্রতিদ্বন্দ্বী হয়ে ওঠেন দেবেন্দ্রমোহন। ফলে বিখ্যাত ‘কোমো কনফারেন্স’ এ চৌম্বকত্বের ওপর বক্তৃতা দেয়ার আমন্ত্রণ পান দেবেন্দ্রমোহন। তার বক্তৃতার বিষয় ছিল বিষয় ছিল – “On the magnetic moments of ions of the transitional group of elements”। জটিল যৌগের চৌম্বকধর্ম নিয়ে পরীক্ষা করার সময় (১৯২৯) স্টোনারের তত্ত্বে (E. C. Stoner) ত্রুটি দেখতে পেয়ে সংশোধন করেন তিনি। স্টোনারের সূত্র তার সংশোধনী সহ পরিণত হয় ‘বোস-স্টোনার’ তত্ত্বে
নোবেল মনোনয়ন কমিটি
১৯২৯ সালে নোবেল পুরস্কার মনোনয়ন কমিটি দেবেন্দ্রনাথ বসুর কাছ থেকে ১৯৩০ সালের পদার্থবিজ্ঞান/রসায়নে নোবেল পুরস্কারের জন্য যোগ্য ব্যক্তির মনোনয়ন আহ্বান করেন। দেবেন্দ্রনাথ পদার্থবিজ্ঞানে নোবেল পুরস্কারের জন্য মেঘনাদ সাহার নাম প্রস্তাব করেছিলেন ।
বিভা চৌধুরীর সাথে গবেষণা
১৯৩৮ সালের একটি সায়েন্স কনফারেন্সে গিয়ে জার্মান নিউক্লিয়ার পদার্থবিজ্ঞানী ওয়ালথার বোথের (১৯৫৪ সালে বোথে নোবেল পুরস্কার পেয়েছেন) সাথে আলাপের পর ফটোগ্রাফিক প্লেটের ওপর কসমিক রে বা মহাজাগতিক রশ্মির প্রভাব বিষয়ক গবেষণার উৎসাহ জাগে দেবেন্দ্রমোহনের। সহকর্মী বিভা চৌধুরির সাথে গবেষণা শুরু করলেন। তখনো পার্টিক্যাল এক্সিলারেটর আবিষ্কৃত হয় নি। ফলে অব-পারমাণবিক (সাব-এটমিক) কণার একমাত্র উৎস সূর্য। ওয়ালথার বোথে তাদের পরামর্শ দিলেন ফটোগ্রাফিক ইমালশনকে ক্লাউড চেম্বারে ডিটেক্টর হিসেবে ব্যবহার করে তার ওপর মহাজাগতিক রশ্মির গতিপথের ছাপ পড়ে কি না দেখতে। ফটোগ্রাফিক প্লেট ব্যবহার করলে তার ওপর স্থায়ী ছাপ আশা করা যায়। ১৯৩৯-১৯৪২ সালের মধ্যে দেবেন্দ্রমোহন ও বিভা চৌধুরি দার্জিলিং এর পাহাড়ে গিয়ে ইলফোর্ড হাফ-টোন ফটোগ্রাফিক প্লেটের ওপর দিনের পর দিন সূর্যালোকের বিচ্ছুরণ ঘটান। প্লেটের ওপর লম্বা বক্রাকার আয়নিত গতিপথ দেখতে পান। তারা ব্যাখ্যা করে দেখান যে এগুলো প্রোটনের ট্র্যাক বা আলফা কণিকার ট্র্যাক থেকে ভিন্ন। তবে নিশ্চয় এরা অব-পারমাণবিক কণা ‘মেসোট্রন’ এর গতিপথ। তাদের ফলাফল প্রকাশিত হয় বিখ্যাত ‘নেচার’ সাময়িকীতে [23]। কিন্তু গতিপথগুলোকে তারা ঠিকমত বুঝতে পারছিলেন না। তারা আরো পরীক্ষা করার জন্য ফটোগ্রাফিক প্লেটগুলোকে এক নাগাড়ে ২০২ দিন সূর্যালোকে রেখে দিলেন। কিন্তু উচ্চ-শক্তির প্রোটন কণার গতিপথ দেখলেন না। তাদের গবেষণা এতই চাঞ্চল্যকর ছিল যে ‘নেচার’ সাময়িকীতে তা ধারাবাহিক ভাবে প্রকাশিত হতে থাকে দেবেন্দ্রমোহন ও বিভা চৌধুরির গবেষণার প্রতি সবার এত আগ্রহের কারণ হলো অব-পারমাণবিক কণা ‘মেসোট্রন’ বা ‘মেসন’ এর আবিষ্কারের প্রত্যাশা। জাপানী পদার্থবিজ্ঞানী হাইডেকি ইউকাওয়া ১৯৩৫ সালে (নোবেল পুরস্কার ১৯৪৯) তত্ত্বীয় ভাবে প্রমাণ করেছেন যে নিউক্লিয়ার বলের আদান-প্রদানের ক্ষেত্রে কিছু নতুন ধরনের কণা বিনিময় হয় – যে গুলোকে ইউকাওয়া নাম দিয়েছেন এক্সচেঞ্জ পার্টিক্যাল (বিনিময়-কণা)। এই কণাগুলোর ভর হতে হবে ইলেকট্রনের ভরের চেয়ে সামান্য বেশি – কিন্তু প্রোটনের ভরের চেয়ে অনেক কম। ইউকাওয়া হিসেব করে দেখিয়েছেন যে এ ধরনের অব-পারমাণবিক কণার ভর হবে ইলেকট্রনের ভরের ২৭০ গুণ (প্রোটনের ভর ইলেকট্রনের ভরের ১৮৪০ গুণ) [5]। এদের ভর ইলেকট্রনের ভর ও প্রোটনের ভরের মাঝামাঝি বলে এদের নাম দেয়া হয় ‘মেসোট্রন’ – গ্রিক ভাষায় যার অর্থ ‘মধ্যবর্তী’। ‘মেসোট্রন’ থেকে আরো সংক্ষিপ্ত হয়ে এদের নাম হয় ‘মেসন’।
দেবেন্দ্রমোহন ও বিভা চৌধুরি তাদের কণাগুলোর ভর হিসেব করে দেখলেন ইলেকট্রনের ভরের ১৬০ গুণ [25]। বুঝতে পারলেন কোথাও ভুল হচ্ছে। যে ফটোগ্রাফিক প্লেট ব্যবহার করছেন তা ‘হাফ-টোন’। কিন্তু যুদ্ধের বাজারে ভারতে বসে ‘ফুল-টোন’ প্লেট পাওয়া অসম্ভব। তবুও পরীক্ষণ পদ্ধতি যতটুকু সম্ভব নিখুঁত করে আবার পরীক্ষা করলেন। এবার কণাগুলোর ভর পাওয়া গেলো ইলেকট্রনের ভরের ১৮৬ গুণ । দেবেন্দ্রমোহন বুঝতে পারলেন আরো উন্নতমানের আরো স্পর্শকাতর ফটোগ্রাফিক প্লেট ছাড়া তাদের পরীক্ষা চালিয়ে যাওয়া অর্থহীন। আক্ষরিক অর্থেই অর্থের কারণে তারা কাঙ্ক্ষিত ফলাফল পেলেন না। ১৯৪৫ সালে বিভা চৌধুরি ইংল্যান্ডে চলে যান প্যাট্রিক ব্ল্যাকেটের সাথে কাজ করার জন্য। দেবেন্দ্রমোহন গবেষণা আর বেশিদূর চালিয়ে নিতে পারেন নি।
এদিকে ইংরেজ পদার্থবিদ সিসিল পাওয়েল দেবেন্দ্রমোহনের পদ্ধতি অনুসরণ করে পরীক্ষা শুরু করলেন বলিভিয়ায় গিয়ে। কসমিক রশ্মি এখানে ইংল্যান্ডের চেয়ে প্রবল। পরীক্ষার ফলাফল হিসেব করে দেখলেন নতুন কণিকার ভর হয়েছে ইলেকট্রনের ভরের ২৭৩ গুণ। ইউকাওয়ার মেসনের ভরের সাথে প্রায় হুবহু মিলে গেছে পাওয়েলের ফলাফল। ১৯৫০ সালে এ কাজের জন্য তিনি নোবেল পুরস্কার পান।
ভারতীয় বিজ্ঞানে অবদান
ভারতে বিজ্ঞানের প্রসারে নিরলস কাজ করে গেছেন দেবেন্দ্রমোহন। ১৯৪৩ সালে প্ল্যানিং কমিশনের সদস্য নির্বাচিত হন তিনি। ১৯৪৫ সালে নিউক্লিয়ার কেমিস্ট্রি বিশেষজ্ঞ হিসেবে এটমিক এনার্জি কমিশনের সদস্য নির্বাচিত হন। সিটি কলেজের ব্যবস্থাপনার সাথেও জড়িত ছিলেন তিনি। দীর্ঘ আঠারো বছর বিশ্বভারতীর সাম্মানিক কোষাধ্যক্ষ ছিলেন দেবেন্দ্রমোহন। ২৫ বছর ‘সায়েন্স এন্ড কালচার’ ম্যাগাজিনের সম্পাদক ছিলেন তিনি। প্রেসিডেন্ট ছিলেন ইন্ডিয়ান সায়েন্স নিউজ এসোসিয়েশনের। এশিয়াটিক সোসাইটির সভাপতি ছিলেন। সমরেন্দ্রনাথ সেন ও সুব্বারাপ্পার সাথে যৌথভাবে সম্পাদনা করেছেন ভারতবর্ষের বিজ্ঞানের ইতিহাস। ‘ইন্ডিয়ান জার্নাল অব হিস্ট্রি অব সায়েন্স’ সাময়িকীর প্রধান সম্পাদক ছিলেন দেবেন্দ্রমোহন।
উপাসনা মহাপাত্র
উপাসনা মহাপাত্রা (জন্ম ২০ জুন, ১৯৯৬) ভারতীয় জনতা পার্টির একজন যুব নেত্রী।